Futzal bo‘yicha Osiyo chempionati finalida O‘zbekiston va Eron o‘zaro bahs olib boradi

Futzal bo‘yicha Osiyo chempionatining ikkinchi finalchisi ma’lum bo‘ldi. Bu haqda Championat.Asia xabar bermoqda.

Yarim finalning ikkinchi o‘yinida Eron terma jamoasi Yaponiyani penaltilar seriyasida yenggan Vyetnam terma jamoasiga qarshi bahs olib bordi. Uchrashuvda eronliklar raqiblarini 13:1 hisobida qaqshatqich mag‘lubiyatga uchratdi.
21-fevral, yakshanba kuni soat 16:00 da Tailand hamda Vyetnam terma jamoalari uchinchi o‘rin uchun bellashadi. Soat 19:00 da esa O‘zbekiston va Eron terma jamoalari o‘rtasida final o‘yini bo‘lib o‘tadi.
Futzal. OCh—2016. Yarim final
Eron — Vyetnam 13:1
Gollar: Javid, 2, 20, 32, Tavakoliy, 8, 8, 20, 22, Ahmadiy, 13, Tayyobiy, 16, 27, Vafoiy, 26, Keshavarz, 37, 39 —Luan, 17